CELEX: 32014D0023
Language: sl
Date: 2014-01-20 00:00:00
Title: Sklep Sveta 2014/23/SZVP z dne 20. januarja 2014 o razveljavitvi Sklepa 2013/350/SZVP o spremembi in podaljšanju mandata posebnega predstavnika Evropske unije za mirovni proces na Bližnjem vzhodu

21.1.2014   
            
            
               SL
            
            
               Uradni list Evropske unije
            
            
               L 16/31
            
         
      SKLEP SVETA 2014/23/SZVP
   z dne 20. januarja 2014
   o razveljavitvi Sklepa 2013/350/SZVP o spremembi in podaljšanju mandata posebnega predstavnika Evropske unije za mirovni proces na Bližnjem vzhodu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 23. januarja 2012 sprejel Sklep 2012/33/SZVP (1) o imenovanju Andreasa REINICKEJA za posebnega predstavnika Evropske unije (PPEU) za mirovni proces na Bližnjem vzhodu.
            
         
               (2)
            
            
               Svet je 2. julija 2013 sprejel sklep 2013/350/SZVP (2), s katerim je bil mandat PPEU podaljšan do 30. junija 2014 in referenčni finančni znesek zagotovljen za obdobje od 1. januarja 2013 do 31. decembra 2013.
            
         
               (3)
            
            
               Politični in varnostni odbor je 27. novembra 2013 potrdil nadaljnje ukrepanje, ki ga je predlagal visoki predstavnik Unije za zunanje zadeve in varnostno politiko ), glede dogovora, naloge PPEU v tem trenutku prevzame Evropska služba za zunanje delovanje (ESZD). Poleg tega bo zagotovljeno redno poročanje državam članicam in stikom na visoki ravni.
            
         
               (4)
            
            
               Sklep 2013/350/SZVP bi bilo zato treba razveljaviti s 1. januarjem 2014 –
            
         SPREJEL NASLEDNJI SKLEP:
   Člen 1
   Razveljavitev
   Sklep 2013/350/SZVP se razveljavi.
   Člen 2
   Pregled
   Bodoče predstavništvo Unije v zvezi z mirovnem procesu na Bližnjem vzhodu se ponovno pregleda do maja 2014.
   Člen 3
   Začetek veljavnosti
   Ta sklep začne veljati na dan sprejetja.
   Uporablja se od 1. januarja 2014
   
      V Bruslju, 20. januarja 2014
      
         
            Za Svet
         
         
            Predsednica
         
         C. ASHTON
         
      
   
   
      (1)  Sklep Sveta 2012/33/SZVP z dne 23. januarja 2012 o imenovanju posebnega predstavnika Evropske unije za mirovni proces na Bližnjem vzhodu (UL L 19, 24.1.2012, str. 17).
   
      (2)  Sklep Sveta 2013/350/SZVP z dne 2. julija 2013 o spremembi in podaljšanju mandata posebnega predstavnika Evropske unije za mirovni proces na Bližnjem vzhodu (UL L 185, 4.7.2013, str. 3).